पीएनबी फाटक पर बिना नंबर की बाइक का चालान काटने पर विवाद के बाद अपनी बाइक फूंकने मामले में पुलिस ने 4 लाेगों पर केस दर्ज कर लिया है। लेकिन अभी तक किसी की गिरफ्तारी नहीं की गई है। शहर थाना प्रभारी सुखदेव सिंह ने बताया कि सरकारी काम में बाधा डालने के साथ पुलिसकर्मी से मारपीट, नाकेबंदी तोड़ने तोड़फोड़ करने का केस दर्ज किया जा चुका है। आरोपियों की गिरफ्तारी के लिए छापेमारी की जाएगी। आमजन को ट्रेफिक व्यवस्था बनाने के लिए नियमों पालन करते हुए पुलिस का सहयोग करना चाहिए ताकि त्योहार पर किसी प्रकार जाम अन्य परेशानी का सामना करना पड़े। उल्लेखनीय है कि रविवार को पीएनबी फाटक पर चालान काट रहे पुलिसकर्मी सुरेश कुमार ने जब बिना नंबर की बजाज बाइक का चालान काटना चाहा तो बाइक सवार युवक ने विवाद कर दिया और फाटक पर बाइक को जलाते हुए ड्रामा किया और पुलिसकर्मी से मारपीट की। मामले में हंगामा होने पर भीड़ एकत्रित हो गई और शहर पुलिस ने ट्रेफिक पुलिसकर्मी की सूचना के आधार पर शहरवासी विजय कुमार, वीरपाल, आशू एक अन्य पर केस दर्ज कर लिया है। वहीं आरोपितों ने पुलिसकर्मी पर अभद्रता से पेश आने और गालीगलौज करने का आरोप लगाया है।